ОСНОВНО УЧИЛИЩЕ “ АЛЕКО КОНСТАНТИНОВ” –РУСЕ

 бул. „България” № 96, е-mail ou\_ak\_ruse@abv.bg, tell:861512, 861477

**Утвърдил,**

 **Юлиян Гюрчев:**

 *Директор на ОУ „Алеко Константинов“-Русе*

**ПРОГРАМА**

**ЗА ПРЕВЕНЦИЯ НА РАННОТО НАПУСКАНЕ НА УЧИЛИЩЕ ЗА УЧЕБНАТА 2018/2019 година**

1. **АНАЛИЗ НА СЪСТОЯНИЕТО В УЧИЛИЩЕТО**

В началото на учебната 2018/2019 година в ОУ „Алеко Константинов” - гр. Русе броят на децата и учениците, обучаващи се в училището е 233.

Етническият състав е разнороден. Преобладават учениците от ромски произход.

За ефективното прилагане на програмата е необходимо първо да се определят рисковите групи от ученици, застрашени от отпадане, както и да се предложат превантивни мерки, насочени към тези групи.

Няколко са причините, водещи до отпадането на ученици от училище. Тези причини обуславят и рисковите групи от ученици, застрашени от отпадане. Най-често срещани причини са:

* икономически - затруднен достъп до образование, поради ниски

социални доходи, водещи до заминаване на семействата в чужбина;

- семейни;

- здравословни;

- поради нежелание за учене - ниска мотивация, слаб успех, голям брой извинени и неизвинени отсъствия, лоша дисциплина.

 През изминалите години се наблюдава увеличаване процента на учениците, заминали в чужбина. Причините за това са социални - заминаване на цялото семейство, поради ниски доходи и безработица. Между България и страните, към които е насочен основният емигрантски поток, липсват механизми за обмен на данни и проследяване каква част от заминалите в чужбина ученици продължават обучението си. Най-голяма е групата на учениците, прекъснали обучението си поради семейни причини. Те обхващат широк кръг от проблеми, свързани с родителска незаинтересованост, противоречия и конфликти в семейството, отрицателно взаимодействие на домашната среда, ниско образование на родителите, бедност.

Като следваща рискова група ученици, застрашени от отпадане, бихме определили ученици, които проявяват нежелание за учене.

Второгодниците също са една от рисковите групи за преждевременното напускане на училище.

**Причини:**

Като най-чести причини за допускане на неизвинените отсъствия класните ръководители посочват закъсненията, бягствата от час и ниската мотивация за учене.

Човешкият ресурс е факторът, който има най-силно влияние върху проблема за преждевременното напускане от училище. Предлагане на качествено образование и повишаване мотивацията на учениците за учене с цел въздействие върху намаляване на отсъствията и превръщане на училището в желана територия, поставя пред педагогическата колегия изискване за повишаване квалификацията на учителите.

В ОУ „Алеко Константинов ”- гр. Русе през предходната година всички учители са участвали в поне една форма на обучение за повишаване на квалификацията си.

Друг фактор за отпадане на учениците от училище е недостатъчното владеене на български език.

**Мерки за намаляване на отсъствията са:**

 периодично информиране на Дирекция "Социално подпомагане" за ученици, допуснали над 5 неизвинени отсъствия за един месец;

 периодични доклади до МКБППМН и образуване на възпитателни дела за ученици с противообществени прояви.

 периодични доклади до МКПППМН и образуване на възпитателни дела за ученици с противообществени прояви.

Училището прилага и други мерки за превенция на ранното напускане на системата, като сред тях са:

 Работа по проекти;

 Извънкласни дейности.

 Осигуряване на безплатна закуска за учениците от І - ІV клас

 Провеждане на ефективни консултации по учебните предмети

 Системни разговори с родители и ученици

 Провеждане на училищни тържества и приобщаване на учениците към училищната общност

 Отбелязване на различни празници.

**II.ЦЕЛИ НА ПЛАНА**

1. Разработване и изпълнение на комплекс от ефективни мерки и дейности за превенция и намаляване на риска от преждевременно напускане на деца и ученици от идентифицираните рискови групи в училище.

2. Подобряване на резултатите от обучението, измерими от НВО и осигурена подходяща образователна подкрепа за развитие на всяко дете и ученик.

**III. ДЕЙНОСТИ**

|  |  |  |  |
| --- | --- | --- | --- |
| **Стратегически цели** | **Дейности** | **Отговорник** | **Срок за****Изпълнение** |
| **Мерки за намаляване броя на безпричинните отсъствия, превенция на преждевременното напускане и отпадане от училище** | 1. Разработване и реализиране на мерки за проследяване на преместването и отсъствията на учениците / справки, писма/  | ДиректорЗам.-директор | 2018/2019 г. |
|  | 2. Повишаване интереса на учениците към работата в екип чрез участие в училищни кампании. Отбелязване на: Световния ден на водата, Деня на Земята, Състезания, Ден на околната среда. | Нач.учители Кл. р-лиУч-л по БЗО Уч-л по ХООС  | 2018/2019 г. |
|  | 3. Планиране и осъществяване на контрол за редовно вписване на отсъствията на учениците в ЗУД и подаване на данните към Регистъра за движение на учениците  | Директор,Зам.-директор  | 2018/2019 г. |
|  | 4. Повишаване на броя на учениците, обхванати в целодневната организация на учебния ден за учениците от I –VII клас .  | Директор,Зам.-директорКл.ръководители  | 2018/2019 г. |
|  | 5. Обмен на добри практики в училище | Директор | Ежегодно |
|  | 6. Повишаване на достъпа до съвременни информационни технологии извън учебните часове за ученици, които нямат компютър вкъщи  | Директор | През годината |
|  | 7. Допълнително обучение по български език чрез използване на подходящи форми за допълнително обучение (консултации, работа по програми) | ДиректорПреподавателипо БЕЛ | През годината |
|  | 8. Провеждане на беседи с подрастващи и с техните родители за начина на предпазване от ранна бременност, за опасностите, които крие ранната бременност за майката и бебето, за риска от раждане на деца с вродени аномалии, наследствени болести. | ДиректорЗам.-директорКласни ръководители | През годината |
|  | 9. Регистриране на децата и учениците в риск и обхващането им в занимания по интереси | УК по ПППМН | В началото на всяка учебна година |
|  | 10. Организиране на извънкласни дейности  | Кл.ръководителиУчител ФВС | 2018/2019 |
| **Повишаване на качеството на образованието като предпоставка за развитие на личността на всяко дете и ученик и предотвратяване на** **преждевременното напускане на училище**  | 1. Квалификация на педагогическите специалисти, насочена към идентифициране и справяне със случаите на риск от преждевременно напускане на училище  | Директор, Зам.-директор | 2018/2019 |
|  | 2. По-голяма атрактивност на преподавания материал чрез електронни уроци, интерактивни методи, онагледяване, практическанасоченост  | Учителите  | 2018/2019 |
|  | 3. Планиране и реализиране на обучение, ориентирано към потребностите на всеки ученик - личностно ориентиран подход  | Учителите  | 2018/2019 |
|  | 4. Анализиране на резултатите от обучението по отделните учебни предмети спрямо очакваните резултати  | Учителите | 2018/2019 |
|  | 5. Анализ на движението на учениците и причини за напускането им  | Директор, Зам.-директор | 2018/2019 |
| **Достъп до качествено образование за деца и ученици със СОП**  | Подобряване възможностите за обучение на деца със СОП -осигуряване на допълнителна подкрепа -прилагане на единна методика за оценяване  | Учителите, работещи с деца със СОП Ресурсните учители  | 2018/2019 |
| **ПОЛИТИКИ ЗА ИНТЕРВЕНЦИЯ НА ПРЕЖДЕВРЕМЕННОТО НАПУСКАНЕ НА УЧИЛИЩЕ** |
| **Повишаване участието и ангажираността на родителите и обществеността**  | 1. Включване на родителската общност за повишаване на активността й и сътрудничество с уч.ръководство  | ДиректорЗам.-директор |  2018/2019 |
|  | 2. Сътрудничество с различни организации- МКБППМН, Дирекция „Социално подпомагане”, отдел „Закрила на детето”, ЦОП  | ДиректорЗам.-директор | 2018/2019 |
| **Утвърждаване на индивидуално и групово наставничество**  | 1. Планиране на дейности в плана на класния ръководител, насочени към идентифициране на ученици в риск и индивидуалното им консултиране  | Кл.ръководители  | 2018/2019 |
|  | 2. Инициативи за подпомагане на ученици в риск от техни съученици  | Кл.ръководители  | 2018/2019 |
|  | 3. Отчет на дейностите и мерките по програмата  | ДиректорЗам.-директор  | М.II.2019 М.VI.2019 |